centralslovakia.eu

Špangrassfest
2024-06-08 13:00 - 22:00 (Europe/Bratislava) | Špania Dolina, Špania Dolina, Špania Dolina, 974 01, Slovenská republika
Festival sa koná 8.6. od 13:00 do 22:00 hod. na námestí obce Špania Dolina pri penzióne Klopačka v zastrešenej historickej šachte Ferdinand. Tešiť sa môžete na pestrú paletu hudobných skupín v žánroch country a bluegrass zo Slovenska a Česka.
Vstupné dobrovoľné.

Festival remeselného piva - Slovensko pije pivo
2024-05-31 - 2024-06-01 | Námestie SNP, Banská Bystrica, Banská Bystrica, Slovenská republika
Druhé najväčšie námestie na Slovensku bude žiť remeselným pivom na prelome mája a júna. Pivo, skvelé jedlo, hudba a zábava aj pre rodiny s deťmi.
Okrem ochutnávok viac ako 40 druhov remeselných pív zo Slovenska, Čiech, Poľska, Maďarska, Bulharska a Holandska na Vás čaká chutný street food a hudba do tanca aj k posedeniu pri výbornom pive a jedle.
Nenechajte si ujsť fantastickú zábavu, nezabudnuteľné gastro zážitky a najmä ochutnávky tých najlepších remeselných pív.
Tešíme sa na Vás.

Víkendový pobyt s pozorovaním hviezd
2024-05-31 - 2024-06-02, 2024-05-03 - 2024-05-05 | Kráľova Studňa
Vychutnajte si čaro nočnej oblohy ďaleko od svetiel mesta a spoznajte tak jedinečný zážitok pozorovania hviezd v Parku tmavej oblohy vo Veľkej Fatre, v ničím nerušenom prostredí Horského hotela Kráľova studňa.

2x noc v hotelovej časti
2x miestny poplatok
2x raňajky
1x odborný výklad a pozorovanie astronomickými ďalekohľadmi pod záštitou Hvezdárne v Banskej Bystrici

VIVALDIANNO Shining Venice
2024-05-30 19:00 - 22:00 | Tipsport Aréna (zimný štadión), Hronské predmestie 4, Banská Bystrica
Medzinárodne úspešná multimediálna show VIVALDIANO zavíta do Banskej Bystrice.
VIVALDIANNO Shining Venice je pokračovaním veľmi úspešnej hudobnej show, ktorá dobila svet.
Po troch rokoch svetového turné, kedy Vivaldianno oslavovalo úspechy vo viac ako tridsiatich
svetových metropolách, videlo ho cez 250 000 divákov, zavíta so svojim novým spracovaním 30
mája 2024 do Banskej Bystrice.
Banská Bystrica aj tento rok zažije ďalšie výnimočné hudobne vystúpenie, ktoré si svojou originalitou
a výnimočnosťou už podmanilo na svete viac ako 250 000 divákov. VIVALDIANNO je koncert s
príbehom venovaným Antoniovi Vivaldimu – géniovi baroka. Hlavnú úlohu nahovorila hollywoodska
hviezda a bývalý agent 007 Pierce Brosnan, ktorého hlas sprevádzajú ďalší slávni herci a herečky.
Libreto relácii napísal Tomáš Belko, známy český spisovateľ a dramatik. Nová verzia koncertu
Vivaldiano, Shining Venice vtiahne divákov do mrazivého príbehu barokového génia Antonia
Vivaldiho, odohrávajúceho sa v rozžiarených Benátkach, s dôrazom na novú vizuálnu časť, ktorá
prešla zásadným redizajnom.
Okrem samotného autora a producenta programu Michala Dvořáka, ktorý je členom českej rockovej
skupiny LUCIE, sa môžeme v Banskej Bystrici tešiť aj na iné veľké mena a sólistov, menovite na: Jiřího
Vodičku, koncertného majstra Českej filharmónie; Teréziu Kovalovú, obľúbenú českú violončelistku a
mnoho ďalších. Show má silnú art-rockovú atmosféru vďaka nádhernej zmesi sláčikového kvarteta,
elektrických a akustických gitár, klávesov a syntetizátorov, perkusií, etnických hudobných nástrojov a
zvukových efektov.
Počas posledných rokov projekt ukázal svoj potenciál osloviť globálne publikum a stiera rozdiely
medzi krajinami a kultúrami pričom vytvára „show bez hraníc“ vhodnú pre každé publikum.
Preto neváhajte a príďte sa ponoriť do ohromujúceho a tajomného príbehu a zoznámte sa s
milostnými aférami jedného z najväčších hudobníkov všetkých čias.

Helena 60 let na scéně v Banskej Bystrici
2024-05-25 19:00 - 22:00 | Športová hala Dukla, Cesta na štadión 28, Banská Bystrica
Helena Vondráčková a jej sprievodná kapela Charlie Band vyrážajú na koncertné turné HELENA 60 let na scéně. Ako exkluzívny hosť sa predstaví Tomáš Slavíček – tanečník, choreograf a predovšetkým niekoľkonásobný majster sveta v stepe. S Helenou Vondráčkovou spolupracuje od roku 2009. V repertoári majú množstvo spoločných stepárskych čísel, ktoré majú vždy obrovský úspech.
Koncert je prenášaný na LED stenu a doplnený unikátnou videoprojekciou. Vypočuť si môžete nielen osvedčené hity, ako je Dlouhá noc, Sladké mámení, Dvě malá křídla tu nejsou, Ja půjdu dál alebo Vzhůru k výškám, ktoré sa medzi fanúšikmi stále tešia veľkej obľube, piesne zo 70. a z 80. rokov v nových aranžmánoch, ale tiež novinky z posledného štúdiového albumu Tvrdohlavá. Na hudobnej scéne pôsobí Helena Vondráčková od roku 1964.
Doteraz vydala viac ako 90 LP a CD a celosvetovo predala 20 miliónov hudobných nosičov. Je nositeľkou mnohých domácich i medzinárodných ocenení. Účinkovala vo viacerých úspešných muzikálových projektoch, stvárnila niekoľko rolí vo filmoch, rozprávkach a seriáloch. Pravidelne vystupuje nielen doma, ale aj v zahraničí, najmä v Poľsku a Nemecku.
V priebehu svojej kariéry naspievala viac ako 1700 piesní a stále natáča nové. Príďte sa pozrieť na jedinečnú LIVE šou a užiť si dlhú noc s legendou českej a slovenskej populárnej hudby, medzinárodne najúspešnejšou českou speváčkou.

Urpiner Majáles 2024
2024-05-24 15:00 - 22:00 | Amfiteáter Paľa Bielika, Cesta na amfiteáter 2, Banská Bystrica
Pripojte sa k nám na majálese, skvelom študentskom podujatí plnom zábavy a veselosti od 24. do 26. mája. Vychutnajte si živú hudbu, tanec a sprievodný program, ktorý vás pobaví počas celého dňa. Využite príležitosť ochutnať rozmanité jedlá a občerstvenie. Prežite úžasné chvíle s priateľmi a zúčastnite sa na športových súťažiach a zábavných aktivitách. Nezmeškajte túto skvelú príležitosť na nezabudnuteľný zážitok plný radosti a spomienok.
Čakajú vás vystúpenia kapiel ako No Name, HEX, Hovädá.sk, RockReunion, Medial Banana, Chillaz, Smejko a tanculienka. Gladiátor, LuisDeMark, Deset, ale aj bohatý folklórny program.
Sprievodný program: standup šou
Moderátor: Gabo Žifčák

Otvorenie letnej sezóny v Kúpeľoch Sliač 2024
2024-05-18 13:00 - 22:00 | Kúpele Sliač, Sliač
Najväčšia akcia pre rodiny s deťmi v roku sa tento rok uskutoční v sobotu 18. mája 2024 na Nádvorí KH Palace a v parku Kúpeľov Sliač.
Pod otvoreným nebom na Vás čakajú umelci, divadelníci, kapely a speváci.
Najmenších účastníkov poteší množstvo atrakcií, ako sú skákacie hrady, maľovanie na tvár, či divadielka a dospelí sa môžu tešiť na skvelú hudbu či moderné inštalácie.
Z občerstvenia nebudú chýbať obľúbené langoše, grilované špeciality či osviežujúce čapované nápoje.
Vstup na podujatie je ZDARMA!
Program:

Billy Barman + SĽUK
Tanečná skupina CreDance
Kapela Akustika
Vojenská hudba Banská Bystrica
Bábkové divadlo na Rázcestí
Umlecká Palace inštalácia
Detské atrakcie

Využite dopravu ZDARMA: Železničná spoločnosť Slovensko (ZSSK) bude v tento deň na trase Banská Bystrica – Zvolen – Banská Bystrica premávať zadarmo. Cestujúci vlakmi tak nebudú musieť riešiť otázku parkovania a zo železničnej stanice sa do areálu kúpeľného parku komfortne prepravia kyvadlovou autobusovou dopravou, prípadne turistickým vláčikom z centra mesta, ktoré budú rovnako premávať zadarmo.

RUN UP – beh po schodoch
2024-05-18 12:00 - 17:30 | Europa SC, Na Troskách 25, Banská Bystrica
3. ročník pretekov v tower runningu na najvyššiu budovu v Banskej Bystrici.
Zdolaj 429 schodov a vybehni do cieľa na 20. poschodí
Registrácia online: www.marathonbbtour.sk

Noc múzeí a galérií 2024
2024-05-18 | Banskobystrický kraj
Ide o celoeurópske podujatie realizované pod patronátom Rady Európy s cieľom v čo najväčšej miere prezentovať kultúrne dedičstvo, význam jeho záchrany a ochrany pri kultúrnej výmene, šírení informácií o kultúrnej rozmanitosti jednotlivých krajín i regiónov Európy, pri neformálnom vzdelávaní a kultivovanom oddychu.
Nenechajte si ujsť tohoročný, jubilejný 20. ročník celoslovenského podujatia Noc múzeí a galérií 2024.

Sympózium v Zabudnutom pivovare
2024-05-13 - 2024-05-17 | Námestie Štefana Moysesa 7, Banská Bystrica
Sympózium v Zabudnutom pivovare je vaša príležitosť prísť sa pozrieť na to, ako vzniká umenie a nadýchnuť sa histórie mesta, ktorú nemáte príležitosť vidieť každý deň.
7 výtvarníčok a výtvarníkov počas 5 dní pretvorí priestory, v ktorých bol kedysi pivovar na umeleckú galériu. Samotná krása pivovaru, doplnená o čaro súčasného umenia – to je kombinácia, ktorú si nechcete nechať ujsť!
Každý deň v týždni od 13.5. do 17.5., v časoch od 10:00 do 20:00, budete môcť navštíviť dvor starého pivovaru za červeným domom na Námestí Štefana Moysesa č. 7 a prejsť až do parku Múzea SNP a popritom sa pozrieť na to, ako v tomto priestore pribúda inštalácia nových umeleckých diel.
Môžete sa pripraviť na jedinečné umelecké workshopy, diskusiu zameranú na tému pamiatkovej ochrany na Slovensku, či koncert a veľa ďalšieho!

Slíže & Kafe po 100 rokoch tour 2024
2024-05-10 18:30 - 21:30 | Tipsport Aréna (zimný štadión), Hronské predmestie 4, Banská Bystrica
Skupiny Horkýže Slíže a Iné Kafe vyrážajú po prvýkrát v histórii na spoločné turné! Dve najúspešnejšie slovenské kapely vo svojich žánroch zavítajú na jar 2024 aj do Banskej Bystrice. Koncertný večer otvorí ako hosť skupina Zoči Voči.
Myšlienka spoločného projektu bola v hlavách členov skupín už dlhšiu dobu, no až teraz dostala reálnu podobu. Obidve kapely sa už takmer 30 rokov spolu míňajú či stretávajú na festivalových pódiach a konečne tak nastal čas zrealizovať spoločné turné s príznačným názvom SLÍŽE & KAFE po 100 rokoch tour. Toto spojenie zaručuje garanciu nezabudnuteľného zážitku v podobe energických koncertov a zábavy a sľubuje koncertnú udalosť najvyššej možnej kvality.

Banskobystrický chodecký míting + Majstrovstvá Slovenska v chôdzi
2024-05-05 10:00 - 14:00 | Priemyselný park Šalková, Banská Bystrica
Pozývame vás na 8. ročník medzinárodných pretekov v atletickej chôdzi.

Otvorenie letnej sezóny - Špania Dolina
2024-05-04 08:00 - 18:00 | Špania Dolina, Špania Dolina, Špania Dolina, 974 01, Slovenská republika
Srdečne Vás pozývame na otvorenie letnej sezóny 2024, dňa 4. mája do prekrásnej Španej Doliny.
Okrem prehliadky Múzea Medi na Vás čaká aj otvorenie banského náučného chodníka, prechod banským prekopom, prehliadka kostola Premenenia Pána a pútavá návšteva Historickej školy, ktorá Vás akoby mávnutím čarovného prútika prenesie späť v čase. Chýbať nebude ani možnosť prehliadky Expozície paličkovanej čipky no a samozrejme, dych berúce scenérie malebnej obce počas prechádzok.
O zážitky isto nebude núdza. Príďte stráviť príjemnú sobotu ponorením sa do lona prírody, histórie a tradícií.
Vítaní sú veľkí aj malí, starí aj mladí.
Tešíme sa na spoločne strávené chvíle.

Otvorenie brán mesta Krupina
2024-05-03 17:00 - 20:00 | Svätotrojičné námestie, Krupina, Slovenská republika
Otvorte spolu s nami Brány do mesta Krupina

V piatok 3.5.2024 sa opäť vidíme na Svätotrojičnom námesti v Krupine, kde nás čaká bohatý program, s ktorým odštartujeme novú turistickú sezónu.
Pripravili sme si pre Vás vystúpenie DFS Vartášik, The Sholtees a samozrejme nemôže chýbať ohňový sprievod ulicami mesta Krupina.
V priestoroch Múzea Andreja Sládkoviča Vám odhalíme novú expozíciu mučiacich nástrojov.

Štartujeme o 17:00. Tešíme sa na Vás.

1. Máj na Zvolenskom námestí 2024
2024-05-01 10:00 - 17:00 | FUNzóna Zvolen, Zvolen, Slovenská republika
Na 1. mája 2024 sa bude na Zvolenskom námestí konať už doslova tradičné podujatie a to 1. máj na Zvolenskom námestí.
Všetko toto začne o 10:00 koncertom dychovky a to v podaní Zvolenskej kapely a následne potom cca po 11-tej bude prehliadka veteránov.

PAVOL HAMMEL & PRÚDY - 60 ROKOV LEGENDY
2024-04-30 19:00 - 21:30 | Aula SZU, Bernolákova 8, Banská Bystrica, Slovenská republika
V roku 2024 oslávi slovenská legenda PRÚDY neuveriteľné 60 ročné pôsobenie na hudobnej scéne. Počas tohto obdobia vzniklo nepreberné množstvo hitov, hudobných albumov a odohrali sa stovky koncertov doma a v zahraničí. V skupine sa vystriedala takmer celá slovenská hudobnícka elita. Kĺúčovými osobami boli aj textári, najmä dvaja spolužiaci. Hammelov spolužiak z Gymnázia Boris Filan a spolužiak Mariána Vargu z Konzervatória Kamil Peteraj. Prelomovým počinom a významným medzníkom v kariére kapely bol legendárny album Zvoňte zvonky z roku 1969. O rok neskôr prichádza do kapely gitarista František Griglák a ešte v decembri znie z rádií veľký hit Prúdov – Medulienka, ktorého spoluautorom je práve on.
Prúdy fungujú dodnes a dobre, príďte sa presvedčiť!

Stavanie mája
2024-04-30 16:00 - 18:00 | Námestie SNP, Banská Bystrica
S príchodom jari k nám prichádza aj dávny zvyk stavania májov, ktoré sú symbolom znovu sa obnovujúcej prírody a lásky. Takmer u všetkých národov bolo zvykom nosiť máje na začiatku jari alebo leta za spevu obradných piesní ospevujúcich tvorivú silu prírody a víťazstva jari nad zimou. Máj stavia obyčajne mládenec dievčaťu, o ktoré sa uchádza, a ich stavanie je rozšírené na celom území Slovenska. Ako máj slúžili najmä vysoké rovné stromy (najčastejšie jedle alebo smreky) zbavené kôry. Ich vrcholce sa zdobili pestrofarebnými stuhami. Zvyk stavania májov sa v zmenenej podobe udržal dodnes, stavia sa však zväčša jeden ovenčený strom uprostred dediny alebo hlavného námestia. Vztýčený ostáva spravidla počas celého mesiaca.
Túto tradíciu si pripomeniem aj v Banskej Bystrici. Máj vyzdobený pestrofarebnými stužkami postavíme v utorok 30.4.2024 na Námestí SNP. O kultúrny program a dobrú zábavu sa postarajú folkloristi z FS Bystrina z Banskej Bystrice a DFS Prvosienka z Banskej Bystrice. Program začína folklórnym sprievodom o 16.00 hod. z Dolnej ulice, na ktorý všetkých srdečne pozývame.
Podujatím sprevádza a programu moderuje Maroš Čupka .

TEMNÉ KECY (INVALID PRODAKŠN)
2024-04-29 19:00 - 21:30 | Akropola Kremnica
Čo: Temné kecy (Invalid Prodakšn)
Kedy: 29. apríl 2024, 19:00
Kde: Akropola Kremnica
Kde:

Lístky PREDPREDAJ: https://shorturl.at/iKQXZ
Lístky AKROPOLA: https://shorturl.at/begxK
Zo života dvoch invalidov. O Bekimovi ste asi vedeli, ale aj náš Jerry si potrpí na bezbariérové prístupy!
Invalid Prodakšn, to sú dve hodiny nabité historkami úsmevých aj trápnych situácii, ktoré život ZŤP prinesie. Čaká nás trocha vážnych rečí a veľa, veľa zábavy.
Pripravte sa, bude to smiech cez slzy!
Vstup od 15 rokov.
ZŤP majú aj s doprovodom vstup zdarma. Napíš nám dopredu do správy a my to vybavíme. Vozičkárov prosíme, aby si nosili vlastné sedenie a slepých, aby si nesadali dopredu.

Vínšpacírka 2024
2024-04-27 14:00 - 20:00 | Námestie SNP, Banská Bystrica
Obľúbené podujatie VÍNŠPACÍRKA a jeho 10. jubilejný ročník sa opäť uskutoční na najkrajšom námestí v Banskej Bystrici.
Čaká na vás bohatý program a k dobrej nálade nám budú hrať hudobníci na JAZZ festivale. Tak ako aj po minulé roky sa môžete tešiť na skoro 40 vinárstiev a stovky kvalitných vín a sektov zo Slovenska, ale aj vychytených vinárskych destinácií.

Otvorenie sezóny na Barborskej ceste
2024-04-27 09:30 - 17:00 | Ostrá Lúka
Dňa 27. apríla o 11:00 h obec Ostrá Lúka otvára Komunitné centrum určené pre podporu
a rozvoj komunitných aktivít a kultúry v obci. Súčasťou komunitného centra bude aj prvá
pútnická ubytovňa – Alberg Ostrá Lúka, na známej diaľkovej náučno-poznávacej trase – na
Barborskej ceste.
Počas podujatia s kultúrnym programom, v ktorom vystúpi Martin Vetrák a Komorný
sláčikový orchester ZUŠ Sliač, bude mať verejnosť možnosť navštíviť pamätnú izbu Adely
Ostrolúckej, prezrieť si areál a priestory Komunitného centra s prvou oficiálnou pútnickou
ubytovňou. Udalosť je spojená aj s otvorením 9. sezóny na Barborskej ceste.
O 12:30 bude zahájený turistický prechod na Kolibu U Rytiera pod Pustým hradom (cca 5
km). Cestou sa účastníci zastavia pri ruinách Kostola Zjavenia Pána v areáli cintorína v obci
Ostrá Lúka, ktorý podľa dochovaných záznamov zhorel v roku 1745.
Dozvedia sa zaujímavosti z prebiehajúceho archeologického výskumu, ktorý odhaľuje jeho
históriu, siahajúcu do prelomu 13. a 14. storočia.
Členovia združenia Priaznivci Pustého hradu vyrozprávajú príbeh o Benátskom kupcovi pri
jeho soche pod Hradom Peťuša.
Pred Kolibou U Rytiera slávnostne otvoria novú nabíjaciu stanicu pre elektro bicykle, ktoré si
účastníci podujatia môžu aj vyskúšať a previezť sa na Pustý hrad.
Pre účastníkov bude pripravený výborný rytiersky guláš a narodeninová torta na oslavu 10.
výročia založenia OZ Banský Región – Terra Montanae, ktoré sa stará o Barborskú cestu.
Pre verejnosť je pripravený autobus z Banskej Bystrice na Ostrú Lúku. Odchádza o 10:00
spred budovy VÚB banky na Námestí Slobody v BB. Späť do BB bude odchádzať spred Koliby
U Rytiera o 17:00. Jeho kapacita je obmedzená na 30 miest. Cena spiatočného lístka je 5 €/
osoba, deti do 6 rokov zdarma bez nároku na sedadlo.
Kto má záujem, môže sa prihlásiť telefonicky na 0905 810 232, alebo mailom na
objavuj@barborskacesta.sk

Plavenie dreva vo vodnom žľabe Rakytovo 2024
2024-04-27 09:30 - 14:00 | Vodný žľab Rakytovo
Mestské lesy Banská Bystrica s.r.o. Vás pozývajú na plavenie dreva vo vodnom žľabe Rakytovo dňa 27.4.2024 od 9:30 hod.
Program:
9:30 – Otvorenie plavebnej sezóny
9:30 – 10:00 Drevorubačské raňajky
10:00 – 10:45 Rozmiestnenie plavičov
10:45 – 12:30 Plavenie
12:30 – 14:00 Občerstvenie po plavení

JARNÝ KONCERT „FARBY BAROKOVEJ EURÓPY“
2024-04-26 18:00 - 20:30 | Kostol sv. Kataríny, Kremnica
Čo: Jarný koncert „Farby barokovej Európy“
Kedy: 26. apríl 2024, 18:00
Kde: Kostol sv. Kataríny Kremnica
Viola da gamba a theorba sú hudobné nástroje obdobia baroka. Zneli v šľachtických aj kráľovských salónoch a vznikalo pre ne veľa diel, ale od neskorého baroka boli vytláčané modernejšími nástrojmi husľovej konštrukcie.
Koncert „Farby barokovej Európy“ prevedie poslucháčov barokovým Talianskom, Nemeckom aj Francúzskom. V prvej tretine programu sa zoznámime so skladbami Diega Ortiza a Alessandra Piccininiho, ktorí pôsobili v pápežskom Ríme. Potom sa prenesieme do barokového Nemecka. Vypočujeme si suitu virtuóza na violu da gambu, Johana Schencka a sonátu od Carla Friedricha Abela. Na konci koncertu sa ocitneme na dvore „kráľa Slnko“ Ľudovíta XIV. Zaznejú skladby dvoch známych skladateľov Ste Colombeho a Marina Maraisa, ktoré preslávil francúzsky film Všetky rána sveta s Gérardom Depardieum z roku 1991.
Hudobné diela budeme mať možnosť počuť tak, ako zneli pred stáročiami. Členovia súboru Ensemble Thesaurus Musicum sa totiž venujú historicky poučenou interpretáciou a skladby interpretujú na kópiách originálov historických nástrojov.

Deň Zeme vo Zvolene
2024-04-26 | FUNzóna Zvolen, Zvolen, Slovenská republika
Deň Zeme vo Zvolene s občerstvením, programom a súťažami. OZ Očami prírody spolu s mestom Zvolen a partnermi pozýva všetkých ľudí, ktorým nie je jedno v akom stave je naša príroda, užiť si deň v kruhu šikovných ľudí, kultúrneho programu a skvelej hudby.

FESTIVAL JÁNA LEVOSLAVA BELLU 2024
2024-04-20 14:00 - 20:00 | KC Akropola Kremnica
Čo: Festival Jána Levoslava Bellu 2024
Kedy: 20. apríl 2024, 14:00
Kde: KC Akropola Kremnica
Pozývame vás na 29. ročník tradičného festivalu dychových hudieb. V programe vystúpia dychové hudby Hodrušanka, Sitňanka, Minciar, DO ZUŠ Brezno a Šárišápska banícka dychová hudba z Maďarska.

Deň Zeme so Stredoslovenským múzeom
2024-04-19 | Tyhányiovský kaštieľ, Banská Bystrica
Aj tento rok si svet pripomína tento dôležitý deň pre našu planétu 22.apríla.
Pripomíname si ho aj my v našom múzeu, environmentálnym podujatím zameraním na pomoc prírode.
Prijmite naše pozvanie 19.apríla do Tihányiovského kaštieľa a pomôžte nám vyčistiť Malachovský potok.
Pre najmenších je pripravený v rámci otváracích hodín sprievodný program, hravé sprevádzanie výstavou Mláďatá, zážitkové pokusy s vodou ako aj kultúrny program.
Nedovoľme, aby naše životné prostredie bolo z roka na rok viac znečistené.

Pesničková šou FÍHA tralala pre najmenších divákov
2024-04-16 17:00 - 19:00 | Dom kultúry Podborová, Zvolen
Pozývame vás na osobné stretnutie s vašou obľúbenou FÍHOU počas veľkej pesničkovej šou aj vo vašom meste, kde zaznie až 23 najobľúbenejších hitov. Škriatok FÍHA je zárukou toho, že z predstavenia odchádzate naplnení radosťou. Pre svojich fanúšikov pripravila FÍHA tralala novú rozprávkovú šou! Môžete sa tešiť na vaše obľúbené pesničky a rozprávkové postavičky, ktoré poznáte z hudobných filmov BUMBARASA či Farebný svet. Nový program bude plný prekvapení! PRÍĎTE SI ZASPIEVAŤ A ZATANCOVAŤ SO ŠKRIATKOM FÍHA Pesničky ako Budík, Idem kva kva k vám, Bum bác či Bumbarasa nemusíme fanúšikom škriatka FÍHA predstavovať. Ako však dopadne románik medzi tatrovkou a bagrom? A zatancuje Dino Discotekus na kredenci latino? Ponorte sa s nami do sveta škriatka FÍHA, na koncerte sa zabavia hudobníci, športovci aj bifľošky – všetci budeme super kamoši a kamošky. ROZCVIČKA S FÍHOU AJ OBED S ROBOTOM Počas rozcvičky vaše nohy robia dupi dupi a ruky robia ťapi ťapi. Ako to však znie, keď sa rozcvičuje celý kŕdeľ detí aj s rodičmi v kultúrnom dome alebo divadle? Zažiť to môžete na vlastnej koži a popritom sa dozviete, či pán Robot vyjedol iba slivkový kompót a ako Myšky z knižky zvládli veľké upratovanie. KONCERTUJEME PO CELOM SLOVENSKU AJ V ČESKU V desiatkach miest na celom Slovensku aj v Česku sa môžete stretnúť so svojou obľúbenou Fíhou, Budíkom, Dinom, Robotom, myškami aj žabkami a ďalšími kamarátmi škriatka FÍHA. Tancovať, spievať, skákať, smiať sa a kričať je dovolené počas celého koncertu! Dobrou náladou počas koncertu sa „nakazia“ všetci – aj ocko s mamičkou. Dĺžka predstavenia: 60 minút Vhodné pre deti od 2 rokov, ale vítaní sú všetci, ktorí sú ma kultúrne podujatie zrelí. Hlas Budíku prepožičal herec Peter Marcin Zoznam piesní: Budík, O zúbkoch, Rozcvička, Ukazovačky, Tani tani, Leporelo, Idem kva kva k vám, Letí letí, Slivková pesnička, Aj ja rád papám, Ovocný rock and roll, O autíčku, Syry Syry, Veľké upratovanie, Bager a Tatrovka, Lúka, Bum bác, Bumbarasa, Dino Discotekus, Super kamoši, Láska. Každý účastník podujatia musí mať zakúpenú platnú vstupenku bez ohľadu na vek.

Na srdci mi hraj
2024-04-12 19:00 - 21:00 | Kino Palace, Kúpele Sliač
Divadelné predstavenie plné hitov Karola Duchoňa.
Vstupenky na predpredaj.sk a na recepcii KH Palace, Kúpele Sliač

HOJA, HOJA, APRÍL TOUR
2024-04-12 18:00 - 21:00 | Aula SZU, Bernolákova 8, Banská Bystrica, Slovenská republika
Hoja, hoja apríl tour, tak sa volá aprílové turné skupiny Čechomor. Samostatné turné si kapela na Slovensku pripravila po neuveriteľných piatich rokoch a už sa nemôže dočkať, až sa s fanúšikmi zase stretne! Názov vznikol podľa rovnomennej pesničky z poslednej radovej dosky Radosti života.
Príďte si zatancovať a zaspievať! Tešiť sa môžete ako na obľúbené vypaľovačky, tak na novšie pesničky. A ak sa na koncert chcete naladiť už teraz, pustite si napríklad Pijácku …

SMEJKO A TANCULIENKA - ZABER A MAKAJ!
2024-04-10 17:00 - 19:00 | Aula SZU, Bernolákova 8, Banská Bystrica, Slovenská republika
Neuveríte, chrobáčikovia!
Smejko, Tanculienka aj Huncúlik sa v novom predstavení Zaber a makaj! rozhodnú urobiť niečo pre svoje zdravie. A tak sa všetci traja dohodnú, že začnú poctivo cvičiť. Všetci traja…teda okrem Smejka. Tanculienka aj Huncúlik budia spachtoša Smejka budíčkovou pesničkou Dobré ráno aj známou Hej rup, do toho! Vzápätí, ale zistia, že sa im Smejko riadne vykŕmil. Chcel by len jesť a jesť, napríklad aj s pesničkou Mňamiky mňam. Ani za svet sa mu nechce cvičiť, lebo ho priľahla Lemra lenivá. Najradšej by spal na peci ako Pecivál. Ale čo z toho, keď Smejka ešte zabáva aj Mobil a večne doň, namiesto cvičenia, hľadí. Tanculienka s Huncúlikom s ním už nemajú trpezlivosť a mobil mu vezmú. To sa už unavenému Smejkovi sníva sen o Vlkovi a mackovi, ktorí pretekajú v lesnom behu. Po prebudení sa Smejko konečne spamätá. Prizná, že už nie je malý Drobec a začne poriadne cvičiť na hit macka Duška: Vydržíš viac. Všetci sú radi, že Smejka konečne presvedčili a zatancujú si spolu Šeja hoja. Ku športovaniu ale netreba vždy posilňovňu. Niekedy stačí aj obyčajný Bicykel, alebo tancovanie z radosti na pieseň Tancuj tancuj. Dôležité je vydržať aspoň rok, ako nám pripomenie pieseň Zaber a makaj. Smejko a Tanculienka veria, že chrobáčikovia sa tiež pridajú k cvičeniu, pretože určite nie sú nejaké lemry. Chrobáčikovia sú predsa Výnimoční. Tak pridajte sa aj vy k fanúšikom športu a cvičenia! Najlepšie so Smejkom a Tanculienkou v pesničkovom predstavení Zaber a makaj!
Tešíme sa na vás!
Vaši Smejko a Tanculienka.
Predstavenie trvá približne 60 minút a je vhodné pre všetkých od 2 rokov.
